Een dood, drie beseer in Brits-skietery | Maroela Media
Een dood, drie beseer in Brits-skietery
'n Man is dood en nog drie gewond toe hulle Dinsdag by 'n sakeperseel in Brits in Noordwes geskiet is.
Sers. Kelebogile Moleko, woordvoerder van die polisie, het gesê die oorledene is 'n Somaliese burger. Die vier mans is na bewering deur vyf ander Somaliese burgers aangeval.
"Volgens voorlopige inligting het die verdagtes 'n gebou binnegegaan waar die slagoffers besig was om items te verpak. Die verdagtes het glo op hulle losgebrand en het toe weggehardloop om inhegtenisneming te vermy," het sy gesê.
"Die slagoffers is na die Brits-distrikshospitaal geneem waar een van hulle aan sy wonde beswyk het. 'n Saak van moord en drie van poging tot moord word ondersoek."
Volgens Moleko het die verdagtes in 'n swart Ford Focus gery wat geen nommerplate gehad het nie. Die motief vir die skietery is nog nie bekend nie en niemand is nog in verband met die voorval in hegtenis geneem nie.
Highveld Steel-werkers sonder salarisse huis toe gestuur
Nog 'n verdagte vas oor 'Parys-plaasaanvallers' se dood
Die land se grense is oop en die Afrika burgers wie se tuislande tot niet is stroom in
Maak maar die grense oop dat daai maergatte & ander gespuis kan inkom! Shame, hulle ly mos aan die anderkant. Word wakker!
ONS VIR JOU SUID AFRIKA… Here wees ons genadig…
Die nuwe SA is die vergestaltenis van die amerikaanse slagspreuk; "land of opportunity" vir al die Afrika lande se misdadigers en sindikate. Hierdie uitlanders met hul misdaad het klaar nes geskop en sal nooit weer hierdie land met sy vrygewige en ryk "sagte" teikens verlaat nie.